1999માં ‘ગૂંજ’ એક રજિસ્ટર્ડ એનજીઓ તો બની ગઇ પરંતુ અંશુ ગુપ્તા સામે પડકારો પણ એટલા જ હતા. કોઇ પણ એજન્સી તેમને ફંડ આપવા માટે તૈયાર નહોતી. ફંડ વગર કામ કરવું ઘણું મુશ્કેલબની રહ્યું હતું. કારણ કે સંસ્થા ચલાવવાનો ખર્ચ અને કામ કરતા કારીગરોના પગારનો ખર્ચ પણ ઘણો આવતો હતો. આ સમયે અંશુએ તમિલનાડુ સરકાર સાથે એક કરાર કર્યો. જેનાથી ત્યાં આવેલી કુદરતી આપદા દરમિયાન જે કપડાનું વિતરણ નહોતું થયું તે જરૂરીયાતમંદો સુધી પહોંચાડી શકાય.